open-index/open-wikipedia-markdown huggingface dataset:
வாசு அரங்கநாதன்

**வாசு அரங்கநாதன்** (*Vasu Renganathan*) ஒரு தமிழ்ப் பேராசிரியரும் எழுத்தாளரும் ஆவார் இவர் பென்சில்வேனியா பல்கலைக்கழகத்தின் தெற்காசியத் துறையில் (South Asia Studies) பணியாற்றி வருகின்றார்
பகுப்பு: தமிழ்க் கணிமையாளர்கள்

## கல்வி
1979 இல் சென்னைப் பல்கலைக்கழகத்தில் இளநிலை வேதியியல் பட்டமும் 1982 இல் அண்ணாமலைப் பல்கலைக்கழகத்தில் முதுகலை மொழியியல் பட்டமும் பெற்றார் 1988 இல் *Case system in Modern Tamil* என்ற தலைப்பில் ஆய்வு செய்து மொழியியலில் முனைவர் பட்டம் பெற்றார் 1992 இல் வாஷிங்டன் பல்கலைக்கழகத்தில் முதுகலையில் ஆசிய மொழிகளும் இலக்கியங்களும் பயின்றார் 2010 இல் பென்சில்வேனியா பல்கலைக்கழகத்தில் *The Language of Tirumular’s Tirumantiram, A Medieval Śaiva Tamil Religious text* என்ற தலைப்பில் ஆய்வு செய்து முனைவர் பட்டம் பெற்றார் 

## படைப்புகள்
வாசு அரங்கநாதன் பின்வரும் நூல்களையும் ஆய்வு கட்டுரைகளையும் எழுதியுள்ளார் 
* 1998 *Case System in Modern Tamil*
* 2010 *An English Dictionary of the Tamil Verb*
* 2011  *The language of Tirumular's "Tirumantiram", A medieval Śaiva Tamil religious text*
* 2016 *Computational Approaches to Tamil Linguistics* 
* 2018 *இலக்கியப் பயணங்களும் தமிழர் வரலாறும்*
* 2019 *Tamil Language in Context: A comprehensive approach to learning Tamil*
* *Tamil Conversation Book*
* 2020 *இக்காலத் தொல்காப்பிய மரபு*
* 2023 *தமிழ் மொழியின் வரலாற்றுப் பயணம்: சங்கம் முதல் இக்காலம் வரை*
* 2024 *Exploring History Through Poetic Imagery: What do we see when we read poems from the past?*

## மேற்கோள்கள்

## வெளி இணைப்புகள்
* வாசு அரங்கநாதனின் முகநூல் பக்கம் (Facebook Page)

பகுப்பு: தமிழியல் ஆய்வாளர்கள்
பென்டாக்டா

***பென்டாக்டா*** (*Pentacta*) என்பது குக்குமார்லிடே குடும்பத்தினை முட்தோலிப் பேரினம் ஆகும்

இந்த பேரினத்தின் சிற்றினங்கள் இந்தியப் பெருங்கடலில், மேலேசியாவில் காணப்படுகின்றன.

இந்தப் பேரினத்தின் கீழ் உள்ள சிற்றினங்கள் பின்வருவன:

* *பென்டாக்டா டோலியோலம்* 
* *பென்டாக்டா கினென்சிசு* 
* *பென்டாக்டா கெடிங்கி* பன்னிங் 
* *பென்டாக்டா நிப்போனென்சிசு* 
* *பென்டாக்டா பனாமென்சிசு* 
* *பென்டாக்டா பீட்டர்செனி* 
* *பென்டாக்டா வெர்ருகுலா* 

## மேற்கோள்கள்

பகுப்பு:முதுகெலும்பிலிகள்
டுவிட்ச்

**டுவிட்ச்** (ஆங்கில மொழி : Twitch) என்பது ஒரு அமெரிக்க நேரலை காணொளி ஓடை சேவையாகும். இந்த சேவை மின் விளையாட்டுகளின் நேரலை ஒளிபரப்பில் கவனம் செலுத்துகிறது. மேலும்  இசை ஒளிபரப்புகளையும், கற்பனைவளம் மிக்க படைப்பு உள்ளடக்கங்கள் கொண்ட காணொளிகளையும் இச்சேவை  வழங்குகிறது.  இது அமேசான்.காம் இன் துணை நிறுவனமான 'டுவிட்ச் இன்டராக்ட்டிவ்' ஆல் இயக்கப்படுகிறது.  இது ஜூன் 2011 இல் காணொளி ஓடை  தளமான ஜஸ்டின்.டிவி இன் ஒரு கிளை சேவையாக  அறிமுகப்படுத்தப்பட்டது. தளத்தில் உள்ள உள்ளடக்கத்தை நேரலையாகவோ அல்லது கோரிய நேரத்து காணொளியாகவோ  பார்க்கலாம்.
பகுப்பு:கோரிக்கை சேவைகளில் காணொளிகள்
மேல்பாடி சோமநாதேஸ்வரர் கோயில்

**மேல்பாடி சோமநாதேஸ்வரர் கோயில்**, தமிழ்நாட்டின் இராணிப்பேட்டை மாவட்டம், சோளிங்கர் வட்டம், சோளிங்கர் ஊராட்சி ஒன்றியத்தில் அமைந்த மேல்பாடி ஊரில் பொன்னை ஆற்றின் கரையில் அமைந்துள்ளது. இக்கோயில் சிவபெருமானுக்கு அர்ப்பணிக்கப்பட்டது.அம்மன் பெயர் *தபஸ்கிருத தேவி*  ஆகும். இக்கோயிலை 1000 ஆண்டுகளுக்கு முன்னர் நிறுவியவர் சோழப் பேரரசர் அரிஞ்சய சோழன் ஆவார். பினனர் இக்கோயில் குடமுழுக்கை செய்தவர் முதலாம் இராஜராஜ சோழன் ஆவார். இராஜகோபுரம் இல்லாத இக்கோயில் தற்போது சிதிலமடைந்துள்ளது. இந்தியத் தொல்லியல் ஆய்வகம் இக்கோயிலை பராமரிக்கிறது.

## மேற்கோள்கள்

## வெளி இணைப்புகள்
* https://indiancolumbus.blogspot.com/2017/07/Melpadi.html
* Melpadi Somanaadheeswar Temple, Melpadi
*  Somanatheshwarar temple, melpadi village 1000 years old Ancient temple

பகுப்பு:இராணிப்பேட்டை மாவட்டத்திலுள்ள சிவன் கோயில்கள்
சோழர்கள் கட்டியக் கோயில்கள்
சிஸ் கஞ்ச் சாகிப் குருத்துவார்

சிஸ் கஞ்ச் சாகிப் குருத்துவார் (**Gurdwara Sis Ganj Sahib**) இந்தியாவின் பழைய தில்லியில்  செங்கோட்டைக்கு எதிரே உள்ள சாந்தினி சவுக் பகுதியில் அமைந்த சீக்கிய குருத்துவார் ஆகும்.  1675-இல் முகலாய மன்னர் அவுரங்கசீப்,  கட்டாய இசுலாமிய மதம் மாற்ற உத்தரவை எதிர்த்ததால், கொலை செய்யப்பட்ட   குரு தேக் பகதூர் நினைவாக 1783-இல் இந்த சாந்தினி சவுக் பகுதியில் குருத்துவார் நிறுவப்பட்டது. பின்னர் 1930 இதனை சீரமைத்து தற்போதைய வடிவத்தில் உள்ளது.
## படக்காட்சியகம்

File:India - Delhi Sikh Temple - 5758.jpg| பிரார்த்தனை மண்டபம்
File:Gurdwara sis ganj.jpg| சிஸ் கஞ்ச் சாகிப் குருத்துவார், சாந்தினி சவுக்
File:Sheesh Ganj Gurudwara.jpg| சிஸ் கஞ்ச் சாகிப் குருத்துவார்
File:Interior-view-Gurudwara-Sis-Ganj-Sahib-Night-View.jpg| தர்பார் சாகிப் மண்டபம்

## மேற்கோள்கள்

## வெளி இணைப்புகள்

* Gurudwara Sis Ganj
* Gurudwara Sis Ganj at wikimapia

பகுப்பு:தில்லி சுற்றுப் பகுதிகள்
பகுப்பு:பழைய தில்லி
பகுப்பு:குருத்துவார்கள்
பகுப்பு:மத்திய தில்லி மாவட்டம்
அலிரெசா பிரூஜா

**அலிரெசா பிரூஜா** ( *Alireza Firouzja*, பிறப்பு 18 ஜூன் 2003) ஈரானில் பிறந்த ஒரு பிரெஞ்சு சதுரங்க வீரர் ஆவார். இவர் தனது 12 வயதில் ஈரானிய சதுரங்க வாகையாளர் போட்டியை வென்றார் மற்றும் 14 வயதில் கிராண்ட்மாஸ்டர் பட்டத்தைப் பெற்றார். மேலும் 16 ஆண்டுகள் மற்றும் 1 மாத வயதில் 2700 ஈலோ மதிப்பீட்டை பெற்றார். மேலும் வெய் யீவிற்குப் பிறகு இவ்விலக்கை  எட்டிய இரண்டாவது மிக இளைய வீரர் இவர் ஆவார். ஜூன் 2021 இல் அவரது பதினெட்டாவது பிறந்தநாளில் இவர் 2759 ஈலோ மதிப்பீட்டைப் பெற்றார் மற்றும் உலகத் தரவரிசையில்  13வது இடத்தைப் பிடித்தார். நவம்பர் 2021 இல், இவர் பிடே கிராண்ட் சுவிஸ் போட்டியை வென்றார். இதன்மூலம் இவர் சதுரங்க வேட்பாளர்கள் போட்டி 2022-க்கு தகுதி பெற்றார்.

ஈரானிய அரசு, ஈரானியர்கள் இஸ்ரேலியர்களுக்கு எதிராக விளையாடவதை  தடை செய்யும் நோக்கில், 2019 உலக ரேபிட் மற்றும் பிளிட்ஸ் வாகையாளர் போட்டிகளிலிருந்து  தனது வீரர்களை விலக்கிக் கொண்டது. இதனால் டிசம்பர் 2019 இல், இனி ஈரானியக் கொடியின் கீழ் விளையாட மாட்டேன் என பிரூஜா அறிவித்தார். 2019 முதல், பிரூஜா பிரான்சில் வசித்து வருகிறார். மேலும் 2021 முதல், பிரெஞ்சு கொடியின் கீழ் விளையாடி வருகிறார்.

## ஆரம்ப கால வாழ்க்கை
பிரூஜா 18 ஜூன், 2003 அன்று ஈரானின் பாபோலில் பிறந்தார். எட்டாவது வயதில் சதுரங்கம் விளையாட ஆரம்பித்தார். 2019 இல், பிரூஜாவும் இவரது குடும்பத்தினரும் ஈரானை விட்டு வெளியேறி பிரான்சுக்கு குடிபெயர்ந்தனர். இவர் பிரெஞ்சு குடியுரிமைக்கு விண்ணப்பித்து ஜூலை 2021 இல் குடியுரிமை பெற்றார்.

## மேற்கோள்கள்

பகுப்பு:சதுரங்கப் பேராதன்கள்
பகுப்பு:வாழும் மக்கள்
பகுப்பு:2003 பிறப்புகள்
பகுப்பு:ஈரானிய சதுரங்க வீரர்கள்
பகுப்பு:பிரான்சிய சதுரங்க வீரர்கள்
ஜி. ஆகாஷ்

**ஆகாஷ் கணேசன்** (*Akash Ganesan*, பிறப்பு: 1 அக்டோபர் 1996) ஒரு இந்திய சதுரங்க கிராண்ட்மாஸ்டரும், முன்னாள் இந்திய தேசிய சதுரங்க வாகையாளரும் ஆவர்.

ஆகாஷ் 2013-ஆம் ஆண்டு சதுரங்க உலகக் கோப்பையில் இந்தியாவைப் பிரதிநிதித்துவப்படுத்தினார். முதல் சுற்றில் இத்தாலிய-அமெரிக்கரும், உலக வாகைக்கான சவாலாளரான பேபியானோ கருவானாவால் வெளியேற்றப்பட்டார். 2013-இல், தென்னாப்பிரிக்காவில் நடைபெற்ற பொதுநலவாய இளையோர் பிரிவில் தங்கப் பதக்கம் வென்றார். 2014 ஆம் ஆண்டில், ஆகாஷ் அண்ணா பல்கலைக்கழகத்தின் கிண்டி பொறியியல் கல்லூரியில் மின்னணு மற்றும் தகவல் தொடர்பு பொறியியல் பட்டம் பெற்றார். அந்த 4 ஆண்டுகள் சதுரங்கத்தில் இருந்து ஓய்வு எடுத்தார். 2019 திசம்பரில், சிக்கிமில் நடைபெற்ற தேசிய முதுநிலை வாகையாளர் போட்டியில் தனது 3-வது கிராண்ட்மாஸ்டர் நியமத்தை முடித்து, வெள்ளிப் பதக்கத்தை வென்றார். 2020 பிப்ரவரியில், ஆகாஷ் பிராக் பன்னாட்டு சதுரங்க விழாவில் திறந்த 2020 பதக்கத்தை வென்று, 2021 இற்கான பிராக் சர்வதேச சதுரங்க விழா சவாலுக்குத் தகுதி பெற்றார். அவரது கிராண்ட்மாஸ்டர் பட்டம் 2020 சூலை 3 அன்று நடைபெற்ற பன்னாட்டு சதுரங்கக் கூட்டமைப்பின் 2-வது பேரவைக் கூட்டத்தில் உறுதி செய்யப்பட்டது.

## மேற்கோள்கள்


## வெளி இணைப்புகள்

* 365Chess.com இல் ஜி.ஆகாஷ் சதுரங்க விளையாட்டு

பகுப்பு:இந்திய சதுரங்க வீரர்கள்
பகுப்பு:வாழும் மக்கள்
பகுப்பு:1996 பிறப்புகள்
பால்கிகுண்டு மற்றும் கவிமடம், கொப்பல்

thumb|பால்கிகுண்டுவில் உள்ள அசோகரின் கல்வெட்டின் பாறை.
thumb|left|கவிமடத்தில் உள்ள அசோகரின் கல்வெட்டு பாறை.

thumb|கவிமடம் கல்வெட்டின் விவரம்.
**பால்கிகுண்டு** () மற்றும் **கவிமடம்** () என்பவை கர்நாடகத்தின், கொப்பள் அருகே  பேரரசர் அசோகரின் (கிமு 304-232) இரண்டு கல்வெட்டுகள் கண்டுபிடிக்கப்பட்ட இரண்டு இடங்களாகும். இந்தக் கல்வெட்டுகள் இந்தியாவின் பழமையான கல்வெட்டு எழுத்துப் பதிவுகளில் சிலவற்றில் ஒன்றாகும். மேலும் இவை அசோகரின் சிறிய பாறைக் கல்வெட்டு  ஆணைகளின் ஒரு பகுதியாகும். சைனத் துறவிகள் அங்கு தியானம் செய்து வந்தனர். பால்லக்கிகுண்டு மற்றும் கவிமடத்தில் உள்ள ஆணைகள் பிராகிருத மொழியில் பிராமி எழுத்தில் எழுதப்பட்டுள்ளன. கல்வெட்டுகளின்  கன்னட மொழிபெயர்ப்பு கிடைக்கின்றன.

பால்கிகுண்டு ( *பல்லக்குப் பாறை* ) என்பது இரண்டு பெரிய பாறைகள் மேல் ஒரு தட்டையான  பாறை ஒரு கூரைபோல அமைந்துள்ளது. இந்த பாறையின் உச்சிக்குச் செல்ல கரடுமுரடான படிகள் உள்ளன. அங்கு 2,300 ஆண்டுகள் பழமையான கல்வெட்டு அமைந்துள்ளது. இந்தியாவில் 17 இடங்களில் இதே போன்ற அரசாணைகள் கிடைத்துள்ளன.

பல்லக்கிகுண்டுவுக்கு சுமார் 2.5&nbsp;கி. மீ  தென்கிழக்கில் உள்ள கவிமடத்தில் மற்றொரு பாறைக் கல்வெட்டில் அசோகரின் ஆணை உள்ளது. கவிமடக் கல்வெட்டு என்பது ஒரு பாறாங்கல் மீது கூரைபோன்று உள்ள மற்றோரு பாறையுள்ள இடத்தில் பாதுகாப்பான இடத்தில் அமைந்துள்ளது. சைனத் துறவிகள் தியானம் செய்ய கவிடம் மற்றும் பால்லக்கிகுண்டு என இரண்டையும் பயன்படுத்தியுள்ளனர்.

## பால்கிகுண்டுவில் அசோகரின் ஆணைகள்
பிராமி எழுத்துகளில் எழுதப்பட்ட பாறைக் கல்வெட்டு ஆணைகள், அசோகர் சங்கத்துடன் நெருங்கி வருவதையும், மேலும் தீவிரமான பற்றுடையவராக மாறுவதையும் பற்றியும் பேசுகிறது. மேலும், சிறியவரோ அல்லது பெரியவரோ எவராயினும் முயற்சி செய்தால் எதையும் சாதிக்க முடியும் என்கிறது.

## மேலும் பார்க்கவும்

* அசோகரின் ஆணைகளின் பட்டியல் - சிறு பாறை ஆணைகள்
* அசோகரின் ஆணைகள்
* மஸ்கி
* சன்னதி

## குறிப்புகள்


பகுப்பு:அசோகரின் கல்வெட்டுக்கள்
பகுப்பு:கர்நாடகத் தொல்லியற்களங்கள்
பகுப்பு:கர்நாடக வரலாறு
பகுப்பு:கொப்பள் மாவட்டம்
ஐங்கோணப் பட்டைக்கூம்பு

வடிவவியலில், **ஐங்கோணப் பட்டைக்கூம்பு** (*pentagonal pyramid*) என்பது ஐங்கோண அடிப்பக்கம் கொண்ட பட்டைக்கூம்பு ஆகும். இதன் அடிப்பக்க ஐங்கோணத்தின் ஒவ்வொரு விளிம்பின் மீதும் ஒரு முக்கோண முகம் அமைந்திருக்கும். இந்த ஐந்து முக்கோண முகங்களும் ஐங்கோணப் பட்டைக்கூம்பின் மேலுச்சியில் சந்திக்கும். மற்ற பட்டைக்கூம்புகளைப் போல ஐங்கோணப் பட்டைக்கூம்பும் தன்-இருமப் பன்முகி.

ஐங்கோணப்பட்டைக்கூம்பின் அடிப்பக்கம் ஒழுங்கு ஐங்கோணமாகவும் பக்கவாட்டு முக்கோண முகங்கள் சமபக்க முக்கோணங்களாகவும் இருந்தால் அது *ஒழுங்கு ஐங்கோணப் பட்டைக்கூம்பு* ஆகும். மேலும் ஜான்சன் திண்மங்களுள் (*J*2) ஒன்றாகவும் இருக்கும்.

இருபது முகியின் மேல்மூடிப்பகுதி ஐங்கோணப் பட்டைக்கூம்பாக அமைந்திருக்கும். ஐங்கோணப் பட்டைக்கூம்பு வடிவ மேல்மூடிப் பகுதி நீங்கலான இருபது முகியின் பாகம் சுழல்நீட்டிப்பு ஐங்கோணப் பட்டைக்கூம்பு (Gyroelongated pentagonal pyramid
-*J*11) எனப்படும்.

## கார்ட்டீசியன் ஆயதொலைவுகள்
ஐங்கோணப் பட்டைக்கூம்பை இருபதுமுக முக்கோணகத்தின் மேல்மூடியாகக் காணலாம்; இருபதுமுக முக்கோணகத்தின் மீதிப்பகுதி ஒரு சுழல்நீட்டிப்பு ஐங்கோணப் பட்டைக்கூம்பாக இருக்கும். இருபது முகியின் கார்ட்டீசியன் ஆயதொலைவுகளை மூலம் பெறப்படும் 2 அலகு நீள விளிம்புள்ள ஐங்கோணப் பட்டைக்கூம்பின் ஆயதொலைவுகள்:

:(1,0,\tau),\,(-1,0,\tau),\,(0,\tau,1),\,(\tau,1,0),(\tau,-1,0),(0,-\tau,1)

இதில் \tau,  (சில சமயங்களில் *φ*) பொன் விகிதமாகும்.

ஐங்கோண அடிப்பக்க நடுப்புள்ளியிலிருந்து மேலுச்சியின் உயரம் *H*:
:H = \left(\sqrt{10}}}\right)a \approx 0.52573a.

இதில் *a*, ஐங்கோணப் பட்டைக்கூம்பின் விளிம்பின் நீளம்.

மொத்த மேற்பரப்பு *A*:
:A = \frac{a^2}{2}\sqrt{\frac{5}{2}\left(10+\sqrt{5}+\sqrt{75+30\sqrt{5}}\right)} \approx 3.88554 \cdot a^2.

கன அளவு:
:V = \left(\frac{5 + \sqrt{5}}{24}\right)a^3 \approx 0.30150a^3.

## தொடர்புள்ள பன்முகிகள்

## மேற்கோள்கள்

## வெளியிணைப்புகள்
*  Weisstein, Eric W. "Pentagonal Pyramid." From MathWorld--A Wolfram Web Resource. https://mathworld.wolfram.com/PentagonalPyramid.html 
*Virtual Reality Polyhedra www.georgehart.com: The Encyclopedia of Polyhedra ( VRML [model](http://www.georgehart.com/virtual-polyhedra/vrml/pentagonal_pyramid_(J2).wrl))

பகுப்பு:பிரமிடுகள்
பகுப்பு:பன்முகத்திண்மங்கள்
தேவனாம்பிரியா

[thumb|300x300px| [அசோகரின் தூண்கள்|அசோகரின் தூண்களில் பல்வேறு "தேவானாம் பியோ பிய தஸி" கல்வெட்டுகள்.]]
[thumb|300x300px| "தேவானாம் பியோ பியாச அசோகா", மரியாதைக்குரிய தேவனாம்பிரியா ( [பிராமி எழுத்துமுறை|பிராமி எழுத்து : 𑀤𑁂𑀯𑀸𑀦𑀁𑀧𑀺𑀬𑀲𑀅𑀲𑁄𑀓, "கடவுளால் நேசிக்கப்படுபவர்") மற்றும் மஸ்கியில் உள்ள அசோகரின் கல்வெட்டில் பிராமி எழுத்தில் அசோகர் குறிப்பிடப்படுகிறார். ]]
[thumb|300x300px| அசோகரின் [லும்பினி சிறு தூண் கல்வெட்டு ஆணையில் "தேவாநம்பியா" (𑀤𑁂𑀯𑀸𑀦𑀁𑀧𑀺𑀬𑁂𑀦: "தேவநம்பிய") என்பது பிராமி எழுத்தில்.]]
**தேவனாம்பிரியா** (*Devanampriya,* மேலும் *Devanampiya* ( பிராமி எழுத்து : 𑀤𑁂𑀯𑀸𑀦𑀁𑀧𑀺𑀬, *Devanampiya),* என்பது  பாளி மொழியில் ஒரு சில இந்திய முடியரசர்கள் பயன்படுத்தப்படுத்திய மரியாதைக்குரிய புனைபெயராகும். இதை குறிப்பாக இந்திய பேரரசர் அசோகர் (r.269-233 கி.மு.) தனது கல்வெட்டுகளில் பெரும்பாலும் ( அசோகரின் பிரகடனங்களில் ) பயன்படுத்தியுள்ளளார்.  "தேவனாம்பிரியா" என்றால் "தேவர்களுக்குப் பிரியமானவர்" என்பது பொருளாகும். இது அசோகரால் *[[பிரியதர்சி]]* என்ற பட்டத்துடன் சேர்த்து அடிக்கடி பயன்படுத்தப்பட்டுள்ளது, அதாவது "மற்றவர்களை கருணையுடன் நோக்குபவர்", "மனிதநேயர்" என்பது பொருளாகும். 

எவ்வாறாயினும், கிமு 2 ஆம் நூற்றாண்டு முதல் கிபி 1 ஆம் நூற்றாண்டு வரை உத்திய முதல் யசலலகதிசா வரையிலான பல இலங்கை மன்னர்களால் இந்த பட்டம் பயன்படுத்தப்பட்டது. 

அசோகரின் பெரும்பாறைக் கலவெட்டுகளில் கல்வெட்டு ஆணை எண்.8 இல் (கல்சி, உத்தரகண்டம்) முந்தைய மன்னர்களை விவரிக்க "தேனாம்பிரியாஸ்" என்ற பட்டம் பயன்படுத்தப்பட்டுள்ளது (மற்ற கல்வெட்டுகளில் "மன்னர்கள்" என்ற சொல் பயன்படுத்தப்பட்டுள்ளது), "தேவனாம்பிரியா" என்ற பட்டமானது மிகவும் பரந்த அளவில் பயன்பாட்டைக் கொண்டிருந்தது மேலும் அது மிகவும் பொதுவானதாக  "மன்னர்" என்று பொருள் கொண்டதாக இருந்திருக்கலாம்.  

பிரின்ஸ்செப் தனது ஆய்வு மற்றும் அசோகரின் கலவெட்டு ஆணைகளை புரிந்து கொள்லும் முயற்சியில் முதலில் தேவனாம்பரிய பிரியதசியை அனுராதபுரத்தின் இலங்கை மன்னனான தேவநம்பிய தீசன் என கருதினார். இருப்பினும், 1837 ஆம் ஆண்டில், ஜோர்ஜ் டேனர் இலங்கையில் கண்டுபிடித்த கையெழுத்துப் பிரதிகளைக் கொண்டு ( தீபவம்சம் அல்லது "தீவின் வரலாறு" ) அதன் வழியாக அசோகருடன் பியதாசியை தொடர்புபடுத்தினார்:

அப்போதிருந்து, அசோகனுடன் "தேவனாம்பிரியா பிரியதர்சி" என்ற சொல்லானது அவரின் பல்வேறு கல்வெட்டுகள் மூலம் வலுப்படுத்தப்பட்டது. மேலும் குறிப்பாக மஸ்கியில் கண்டுபிடிக்கபட்ட அசோகரின் சிறு பாறைக் கல்வெட்டடில் தேவனம்பிரியாவுடன் சிறப்பாக  தொடர்புபடுத்தியது.  

; வரலாற்று பயன்பாடு

தேவனாம்பிரியா கீழ்கண்டவர்களைக் குறிப்பிடலாம்:

* கிமு 307 முதல் 267 வரை பண்டைய தலைநகரான அனுராதபுரத்தை தளமாகக் கொண்டு ஆண்ட இலங்கையின் மன்னர் தேவநம்பிய தீசன் (கிமு 267 இல் இறந்தார்).
* அசோகர் (சுமார் 304–232 கிமு), மௌரிய வம்சத்தின் பேரரசர்
* அசோகரின் பேரன் தசரத மௌரியர் (கிமு 232 முதல் 224 வரை), அவரது பராபர் குகைக் கல்வெட்டுகளில், "தேவானம்பிய தசரதா" என்ற வடிவத்தில்.
* வானவரம்பன், "கடவுள்களால் நேசிக்கப்படுபவர்" என்பதற்கான துவக்ககால தமிழ் பட்டப் பெயரானது  சங்ககால தமிழகத்தின் சேரர்களின் பட்டப் பெயராக இருந்தது.

## குறிப்புகள்
 
பகுப்பு:அசோகரின் கல்வெட்டுக்கள்
2002 அமர்நாத் யாத்திரீகர்கள் படுகொலை

**2002 அமர்நாத் யாத்திரீகர்கள் படுகொலை,**  (**Amarnath pilgrimage terrorist-attack massacre (2002)**) இந்தியாவின் ஜம்மு காஷ்மீர் மாநிலத்தின் அனந்தநாக் மாவட்டத்தில் உள்ள அமர்நாத் குகைக் கோயிலுக்குச் செல்லும் பக்தர்கள் தங்கிருந்த  பகல்கம்  முகாம் மீது, 30 சூலை 2002 மற்றும் 6 ஆகஸ்டு 2002 ஆகிய நாட்களில் பாகிஸ்தானிய லஷ்கர்-ஏ-தொய்பா இசுலாமிய பயங்ரகரவாதிகள் நடத்திய கையெறி குண்டு வீச்சுகளாலும், துப்பாக்கிச் சூட்டாலும் 11 பேர் கொல்லப்பட்டனர்; 30 பேர் படுகாயமடைந்தனர். 

## மேற்கோள்கள்

## வெளி இணைப்புகள்
* 
* Amarnath: Journey to the shrine of a Hindu god, *[[Boston Globe]]* news story in pictures, 13 July 2012.
* Chronology of major killings of Hindus by Islamic terrorists in Jammu and Kashmir, up to year 2003.
*amarnath   doctypes: loksabha

 
பகுப்பு:இந்தியாவில் இஸ்லாமிய பயங்கரவாதம்
பகுப்பு:இந்தியாவில் தீவிரவாதத் தாக்குதல்கள்
பகுப்பு:ஜம்மு காஷ்மீர்
பகுப்பு:2002 நிகழ்வுகள்
பகுப்பு:அனந்தநாக் மாவட்டம்
2001 கிஷ்துவார் படுகொலை

**2001 கிஷ்துவார் படுகொலை** (**2001 Kishtwar massacre**) இந்தியாவின் ஜம்மு காஷ்மீர் மாநிலத்தின் கிஷ்துவார் மாவட்டத்தின் தலைமையிடமான கிஷ்துவார் நகரத்தை ஒட்டி ஒரு கிராமத்தில் வாழ்ந்து கொண்டிருந்த இந்து விவசாயிகள் மீது 10  பாகிஸ்தானிய இசுலாமிய பயங்கரவாத லஷ்கர்-ஏ-தொய்பா அமைப்பினர் 3 ஆகஸ்டு 2001 அன்று  நடத்திய துப்பாக்கிச் சூட்டில் 17 பேர் கொல்லப்பட்டனர். 5 பேர் படுகாயமடைந்தனர். இப்படுகொலைகள் குறித்து நாடாளுமன்றத்தில் எதிர்கட்சிகள் அரசை விமர்சனம் செய்தனர். குறைகூறினர்.

மூன்று நாட்கள் கழித்து பாதுகாப்புப் படைகளால்  லஷ்கர்-ஏ-தொய்பா பயங்கரவாதி முஜிபுர் இரக்மான் சுட்டுக்கொல்லப்பட்டார்.  இப்படுகொலைக்கு எதிராக ஜம்மு, உதம்பூர் மற்றும் கதுவா ஆகிய இடங்களில் இந்துக்கள் பாகிஸ்தான் தேசியக் கொடி மற்றும் அதிபர் முஷரப் கான் உருவப் பொம்மையை எரித்தனர்.

## மேற்கோள்கள்

பகுப்பு:இந்தியாவில் இஸ்லாமிய பயங்கரவாதம்
பகுப்பு:இந்தியாவில் தீவிரவாதத் தாக்குதல்கள்
கிஷ்துவார் மாவட்டம்
பகுப்பு:ஜம்மு காஷ்மீர்
பகுப்பு:2001 நிகழ்வுகள்
2006 தோடா படுகொலை

**2006 தோடா படுகொலை** (*2006 Doda Massacre*) இந்தியாவின் ஜம்மு காஷ்மீர் மாநிலத்தின் தோடா மாவட்டத்தில் உள்ள குல்கந்து பகுதியில் உள்ள தாவா கிராமத்தில் வாழ்ந்து கொண்டிருந்த ஆடுகள் மேய்க்கும் இந்து சமய இடையர்கள் 34 பேரை, 30 ஏப்ரல் 2006 அன்று இரவில் பாகிஸ்தானிய இசுலாமிய பயங்கரவாதிகள் காட்டில் கடத்திச் சென்று வரிசையாக நிற்க வைத்து சுட்டுக் கொன்றனர். இப்படுகொலைகளுக்கு பாகிஸ்தானிய இசுலாமிய லஷ்கர்-ஏ-தொய்பா அமைப்பே காரணம் என இந்திய அரசு குற்றம் சாட்டியது.

அதே நாளில் நடைபெற்ற இரண்டாவது தீவிரவாதத் தாக்குதலில் உதம்பூர் மாவட்டத்தில் கொல்லா கிராமத்தில் வாழ்ந்த ஆடு மேய்ப்பவர்களான 35 இந்துக்கள் கடத்திச் செல்லப்பட்டு சுட்டுக் கொல்லப்பட்டனர்.

## இவற்றையும் பார்க்க
* 1998 சப்நாரி படுகொலைகள்
* 2000 அமர்நாத் யாத்ரீகர்கள் படுகொலை
* 2016 பதான்கோட் தாக்குதல்
* நாக்ரோத்தா இராணுவத்தளத் தாக்குதல் 2016

## மேற்கோள்கள்

பகுப்பு:தோடா மாவட்டம்
பகுப்பு:இந்தியாவில் இஸ்லாமிய பயங்கரவாதம்
பகுப்பு:சம்மு காசுமீரில் தீவிரவாதத் தாக்குதல்கள்
பகுப்பு:2006 நிகழ்வுகள்
பகுப்பு:சுதந்திர இந்தியாவில் இந்துக்களுக்கு எதிரான வன்முறைகள்
திக்ரான் பெத்ரசியான்

**டிக்ரான் வார்டனோவிச் பெட்ரோசியான்** ( ஆங்கிலம் : Tigran Vartanovich Petrosian,    ;  ; ஜூன் 17, 1929&nbsp;– ஆகஸ்ட் 13, 1984) ஒரு சோவியத் ஆர்மேனிய  கிராண்ட்மாஸ்டர் ஆவார். இவர்  1963 முதல் 1969 வரை உலக சதுரங்க வாகையாளராக இருந்தார். பாதுகாப்பை வலியுறுத்தும் இவரது ஊடுருவ முடியாத தற்காப்பு விளையாட்டு பாணியின் காரணமாக இவர் "இரும்பு டைக்ரான்" என்ற செல்லப்பெயரை பெற்றார்.   ஆர்மீனியாவில் சதுரங்கத்தை பிரபலப்படுத்தியதில் இவரின் பங்கு குறிப்பிடத்தக்கது.

## மேற்கோள்கள்

பகுப்பு:சதுரங்கப் பேராதன்கள்
பகுப்பு:1984 இறப்புகள்
பகுப்பு:1929 பிறப்புகள்
பகுப்பு:உலக சதுரங்க வாகையாளர்கள்
பாக்பென்லே

**ஒலதுண்டே ஒலதேஜு பாக்பென்லே** () (பிறப்பு: 22 சனவரி 1981) என்பவர் இங்கிலாந்து நாட்டு நடிகர், திரைக்கதை ஆசிரியர், பாடலாசிரியர் மற்றும் திரைப்பட இயக்குநர் ஆவார். இவர் 2021 ஆம் ஆண்டு முதல் மார்வெல் திரைப் பிரபஞ்சத் திரைப்படமான பிளாக் விடோவ் என்ற படத்தில் 'ரிக் மேசன்' என்ற கதாபாத்திரத்தில் நடித்துள்ளார்.

## ஆரம்பகால வாழ்க்கை
இவர் 22 சனவரி 1981 ஆம் ஆண்டில் லண்டன் நகரில் பத்திரிகையாளரான டுண்டே பாக்பென்லே என்ற யோருபா நைஜீரிய தந்தைக்கும் அல்லி பெட்ஃபோர்ட் என்ற பிரித்தானிய ஆங்கிலேய தாய்க்கும் மகனாகப் பிறந்தார். இவரது சிறுவயதில் இவர் எசுப்பானியா நாட்டிற்க்கு  குடிபெயர்ந்து, இவரது தாயால் வளர்க்கப்பட்டார்.

## மேற்கோள்கள்

## வெளி இணைப்புகள்
* 

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:ஆங்கிலேய நாடக நடிகர்கள்
பகுப்பு:ஆங்கிலேயத் திரைப்பட நடிகர்கள்
பகுப்பு:ஆங்கிலேயத் தொலைக்காட்சி நடிகர்கள்
பகுப்பு:ஆங்கிலேயத் திரைப்பட இயக்குநர்கள்
பகுப்பு:மீநாயகன் திரைப்பட நடிகர்கள்
பெத்தாத்தம்பட்டி

**பெத்தாத்தம்பட்டி** (* Pethathampatti*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643487. இது  பெத்தாத்தம்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 13 கிலோமீட்டர் தொலைவிலும் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 1,015 வீடுகளும் 4,137 மக்களும் வாழ்கின்றனா். இதில் 2,088 ஆண்கள்  2,049 பெண்கள் ஆவா்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
க. வே. நடராசா

**க. வே. நடராசா** (*Kanthapillai Velupillai Nadarajah*, 6 சூலை 1905 &ndash; அக்டோபர் 2000) இலங்கைத் தமிழ் வழக்கறிஞரும், நாடாளுமன்ற உறுப்பினரும் ஆவார்.

## வாழ்க்கைக் குறிப்பு
நடராசா 1905 சூலை 6 இல், கே. வேலுப்பிள்ளை, ஆச்சிக்குட்டி ஆகியோருக்குப் பிறந்தார். யாழ்ப்பாணம் மத்திய கல்லூரி, பரமேஸ்வராக் கல்லூரி ஆகியவற்றில் கல்வி கற்றார். பாடசாலைக் கல்வியை முடித்துக் கொண்டு இலங்கை பல்கலைக்கழகக் கல்லூரியில் சேர்ந்தார். பின்னர் இலங்கை சட்டக் கல்லூரியில் கற்று வழக்கறிஞரானார். இவர் பி. எஸ். இளையதம்பி என்பவரின் மகள் ஞானமணியைத் திருமணம் புரிந்தார்.

## பணி
நடராசா இலங்கையின் மலையகத்தில் பதுளையில் 1930 இல் சட்டத் தொழிலை ஆரம்பித்தார். ஊவா மாகாணத்தில் 54 ஆண்டுகள் வழக்கறிஞராகப் பணியாற்றினார்.

## அரசியல் வாழ்க்கை
நடராசா பதுளை நகரசபை உறுப்பினராக 10 ஆண்டுகள் இருந்தார். 1947 நாடாளுமன்றத் தேர்தலில் பண்டாரவளை தேர்தல் தொகுதியில் சுயேச்சை உறுப்பினராகப் போட்டியிட்டு வெற்றி பெற்று நாடாளுமன்றம் சென்றார்.

நடராசா பதுளை சைவ பரிபாலன சங்கத்தின் தலைவராகவும், பதுளை கதிர்வேலாயுத சுவாமி கோவிலின் அறங்காவலராகவும் இருந்து சேவையாற்றினார். ஊவா மாகாணத்தின் முதலாவது தமிழ்ப் பாடசாலையை நிறுவினார். பதுளை சரசுவதி மகா வித்தியாலயத்தின் முகாமையாளராக 30 ஆண்டுகள் இருந்துள்ளார்.

## பிற்கால வாழ்க்கை
1983-இல் தமிழருக்கு எதிரான கறுப்பு யூலை வன்முறைகளின் போது பிங்காரவையில் இருந்த இவரது வீடு வன்முறையாளர்களினால் தீக்கிரையாக்கப்பட்டது. பதுளையின் முன்னாள் நாடாளுமன்ற உறுப்பினர் ஜே. சி. டி. கொத்தலாவலையின் உதவியுடன் கொழும்பு சென்றார். பின்னர் அவர் குடும்பத்துடன் அமெரிக்காவுக்குப் புலம்பெயர்ந்து வாசிங்டனில் வாழ்ந்து வந்தார்.

## மேற்கோள்கள்

## வெளி இணைப்புகள்
* The Plea That Went Unheeded, Tamil Nation

பகுப்பு:1905 பிறப்புகள்
பகுப்பு:2000 இறப்புகள்
பகுப்பு:இலங்கை வழக்கறிஞர்கள்
பகுப்பு:யாழ்ப்பாணம் மத்திய கல்லூரி பழைய மாணவர்கள்
பகுப்பு:இலங்கையின் 1வது நாடாளுமன்ற உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:பதுளை மாவட்ட நபர்கள்
பகுப்பு:இலங்கையின் வட மாகாண நபர்கள்
சோடியம் ஓசோனைடு

**சோடியம் ஓசோனைடு** (*Sodium ozonide*) NaO3 என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். ஆக்சிசன் மிகுதியாக உள்ள சோடியம் சேர்மமாக காணப்படும் இதில் சோடியம் நேர்மின் அயனியும் ஓசோனைடு எதிர்மின் அயனியும் சேர்ந்து இச்சேர்மத்தை உருவாக்கியுள்ளன. செஞ்சாய்சதுரக் கட்டமைப்பை சோடியம் ஓசோனைடு வெளிப்படுத்துகிறது.

சோடியம் ஐதராக்சைடுடன் ஓசோனைச் சேர்த்து வினைபுரியச் செய்வதால் சோடியம் ஓசோனைடு உருவாவதாக சில பரிசோதனைகள் தெரிவிக்கின்றன. ஆனால் உருவாகும் விளைபொருள் மாசு கலந்த சேர்மமாக இருக்கும் என்றும் அறை வெப்பநிலையில் கூறப்பட்ட நிலைத்தன்மை மற்ற அறிக்கைகளோடு முரண்பட்டதாகவும் உள்ளது. பொட்டாசியம் ஓசோனைடு, ருபீடியம் ஓசோனைடு, சீசியம் ஓசோனைடு ஆகிய ஒசோனைடுகளுடன் ஒப்பிடுகையில் சோடியம் ஓசோனைடு இப்பண்பில் மாறுபடுகிறது. அவை நேரடியாக அவ்வுலோகத்துடன் ஓசோனைச் சேர்த்து வினைபுரியச் செய்தாலேயே கிடைத்து விடுகின்றன. ஆனால் இங்கு அமோனியா கரைசலும் கிரிப்டண்டுகளும் அயனிப் பரிமாற்ற வினையும் தேவையாகின்றது.
  
அறைவெப்பநிலையில் நிலைப்புத்தன்மை அற்றதாகவும் -10 பாகை செல்சியசு வெப்பநிலையில் இது சோடியம் மீயாக்சைடு, ஆக்சிசனாகவும் சிதைவடைகிறது.

:2NaO3 -> 2NaO2 + O2 

இருப்பினும் -18 பாகை செல்சியசு வெப்பநிலையில் சில மாதங்களுக்குச் சேமித்து வைக்க இயல்கிறது.  

## மேற்கோள்கள்

பகுப்பு:சோடியம் சேர்மங்கள்
பகுப்பு:ஓசோனைடுகள்
பண்டாரவளை தேர்தல் தொகுதி

**பண்டாரவளை தேர்தல் தொகுதி** (*Bandarawela electoral district*) என்பது ஆகத்து 1947 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் ஊவா மாகாணம், பதுளை மாவட்டத்தில் பண்டாரவளையைப் பிரதிநிதித்துவப்படுத்துகிறது.

1978 அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் பண்டாரவளை தேர்தல் தொகுதி பதுளை பல்லுறுப்பினத் தேர்தல் மாவட்டத்தில் உள்ளடக்கப்பட்டது.

## நாடாளுமன்ற உறுப்பினர்கள்
   

## தேர்தல்கள்
### 1947 நாடாளுமன்றத் தேர்தல்
1-வது நாடாளுமன்றத் தேர்தல் 1947 ஆகத்து 23 முதல் 1947 செப்டம்பர் 20 வரை நடைபெற்றது:

### 1952 நாடாளுமன்றத் தேர்தல்
Results of the 2-வது நாடாளுமன்றத் தேர்தல் 1952 மே 24 முதல் 1952 மே 30 வரை நடைபெற்றது:

### 1956 நாடாளுமன்றத் தேர்தல்
Results of the 3-வது நாடாளுமன்றத் தேர்தல் 1956 ஏப்ரல் 5 முதல் 1956 ஏப்ரல் 10 வரை நடைபெற்றது:

### 1960 (மார்ச்) நாடாளுமன்றத் தேர்தல்
Results of the 4-வது நாடாளுமன்றத் தேர்தல் 1060 மார்ச் 19 இல் நடைபெற்றது:

### 1960 (சூலை) நாடாளுமன்றத் தேர்தல்
Results of the 5-வது நாடாளுமன்றத் தேர்தல் 1960 சூலை 20 இல் நடைபெற்றது:

### 1965 நாடாளுமன்றத் தேர்தல்
Results of the 6-வது நாடாளுமன்றத் தேர்தல் 1965 மார்ச் 22 இல் நடைபெற்றது:

### 1970 நாடாளுமன்றத் தேர்தல்
Results of the 7-வது நாடாளுமன்றத் தேர்தல் 1970 மே 27 இல் நடைபெற்றது:

### 1977 நாடாளுமன்றத் தேர்தல்
8-வது நாடாளுமன்றத் தேர்தல் 1977 சூலை 21 இல் நடைபெற்றது:

## மேற்கோள்கள்

பகுப்பு:இலங்கையின் முன்னாள் தேர்தல் தொகுதிகள்
ஈழமுரசு

**ஈழமுரசு** (*Eelamurasu*)  இலங்கையில் வெளிவந்த ஒரு தமிழ் மொழி செய்தித்தாள் ஆகும்.  1984 மற்றும் 1987 ஆம் ஆண்டுகளுக்கு இடையில் இச்செய்தித்தாள் வெளியிடப்பட்டது.  தமிழ் தேசியவாத முன்னோக்கையும்  விடுதலைப் புலிகளுக்கு ஆதரவான நிலைப்பாட்டையும் ஊக்குவிப்பதற்காக அறியப்பட்டது.

1977  ஆம் ஆண்டு நடைபெற்ற இலங்கை நாடாளுமன்றத் தேர்தலில் ஊர்காவற்றுறைத் தொகுதியில் ஐக்கிய தேசியக் கட்சி வேட்பாளராகப் போட்டியிட்ட யாழ்ப்பாணத்தைச் சேர்ந்த தொழிலதிபர் மயில் அமிர்தலிங்கம் அவர்களால் 1984 ஆம் ஆண்டு முதல் இதழ்  வெளியிடப்பட்டது.  1986 ஆம் ஆண்டு இது விடுதலைப் புலிகளால் கையகப்படுத்தப்பட்டது.  உரிமையாளரான அமிர்தலிங்கம் மற்றும் மூத்த செய்தியாளர் ஐ. சண்முகலிங்கம் ஆகியோரைக் கொலை செய்ததன் விளைவாக பத்திரிகையின் மூத்த ஊடகவியலாளர்கள் பலர் வெளிநாடுகளுக்குத் தப்பிச் சென்றனர்.

1987 ஆம் ஆண்டில் இந்திய அமைதி காக்கும் படையால் இச்செய்தித்தாள் நிறுவனம் மூடப்பட்டது.  இதன் அனைத்து நகல்களும் பறிமுதல் செய்யப்பட்டன. ஈழமுரசு பத்திரிகையாளர்கள் மற்றும் தொழிலாளர்கள் கைது செய்யப்பட்டனர். நிறுவனத்தின் அச்சு இயந்திரங்கள் முற்றிலுமாக அழிக்கப்பட்டன.       

## மேற்கோள்கள்

 
பகுப்பு:இலங்கைத் தமிழ் நாளிதழ்கள்
பகுப்பு:யாழ்ப்பாணத்தில் ஊடகங்கள்
பகுப்பு:ஈழத்துப் பத்திரிகைகள்
திருவெஞ்சேரி

**திருவெஞ்சேரி** (**Thiruvencheri**), தமிழ்நாட்டின் செங்கல்பட்டு மாவட்டம், தாம்பரம் வட்டத்தில் அமைந்த ஒரு வருவாய் கிராமம் ஆகும். இது தாம்பரத்திற்கு தென்கிழக்கே 9.6 கி.மீ. தொலைவில் உள்ளது. இதனருகே மாதம்பாக்கம் 3 கி.மீ.; வெம்பாக்கம் 3 கி.மீ.; அகரம்தென் 3 கி.மீ.; செம்பாக்கம் 4 கி.மீ. தொலைவில் உள்ளது. தாமஸ் மலை ஊராட்சி ஒன்றியத்தின் ஒரு பகுதியாக திருவெஞ்சேரி உள்ளது. சேலையூர் இதன் அருகில் அமைந்துள்ளது. இதன் அஞ்சல் சுட்டு எண் 600 126 ஆகும். இது தாம்பரம் சட்டமன்றத் தொகுதிக்கும், திருப்பெரும்புதூர் மக்களவை தொகுதிக்கும் உட்பட்டது.

## மேற்கோள்கள்

பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
ஈழநாடு (பத்திரிகை)

**ஈழநாடு** (*Eelanadu*)  இலங்கையில் வெளியிடப்பட்ட ஒரு தமிழ் மொழிப் பத்திரிகையாகும். வாழைச்சேனை கிழக்கு காகித ஆலைக் கூட்டுத்தாபனத்தின் தலைவராக இருந்த யாழ்ப்பாணத்தைச் சேர்ந்த வர்த்தகர் கே.சி. தங்கராசாவால் 1959 ஆம் ஆண்டு இப்பத்திரிகை வெளியிடப்பட்டது. ஈழநாடு பத்திரிகையின் அலுவலகம் மற்றும் அச்சகங்கள் 1981 ஆம் ஆண்டு நடைபெற்ற கலவரத்தின் போது யாழ்ப்பாணப் பொது நூலகம் மற்றும் பூபாலசிங்கம் புத்தகக் கிடங்கு ஆகியவற்றுடன் சேர்த்து எரிக்கப்பட்டது.  பல இடையீடுகளுக்கும், பாதிப்புகளுக்கும் நடுவே தொடர்ந்து வெளியிடப்பட்டு வந்து 1990களின் ஆரம்பத்தில் நிறுத்தப்பட்டது.
## வரலாறு
அக்காலத்தில் இலங்கையில் வெளியிடப்பட்ட தமிழ்ப் பத்திரிகைகள் உட்பட்ட எல்லாப் பத்திரிகைகளும் இலங்கையின் தலைநகரமான கொழும்பிலிருந்தே வெளியிடப்பட்டன. இலங்கைத் தமிழரின் பண்பாட்டு மையமாகக் கருதப்பட்ட யாழ்ப்பாணத்திலிருந்து அவர்களின் குரலைப் பிரதிபலிக்கும் நோக்கத்துடன் பத்திரிகைகள் எதுவும் இல்லாத குறையைப் போக்க 1958 ஆம் ஆண்டில் யாழ்ப்பாணத்தில் "கலாநிலையம்" என்ற பதிப்பகத்தை கே. சி. தங்கராஜா (20.6.1907- 20.7.1987), கே.சி.சண்முகரத்தினம் ஆகிய இரு சகோதரர்கள் ஆரம்பித்தனர். 1959 பெப்ரவரியில் “ஈழநாடு” என்ற பெயரில் செய்திப் பத்திரிகையை ஆரம்பித்தனர். ஆரம்பத்தில் வாரம் இரு முறையாக வெளிவந்தது. 1961 முதல் நாளிதழாக வெளிவர ஆரம்பித்தது. கொழும்பு தவிர்ந்த இலங்கை நகரமொன்றிலிருந்து வெளிவந்த முதல் நாளிதழ் இதுவே. ஈழநாட்டின் பிரதம ஆசிரியர்களாக எஸ். எம். கோபாலரத்தினம், கே. பி. ஹரன் ஆகியோர் பணியாற்றினார்கள். ஈழநாடு ஞாயிறு வாரமலர் பதிப்பிற்கு ஆசிரியர்களாக சு. சபாரத்தினம், ம. பார்வதிநாதசிவம் ஆகியோர் இருந்தனர்.

## தாக்குதல்கள்
1981 சூன் மாதத்தில் யாழ்ப்பாணப் பொது நூலகம் எரிக்கப்பட்ட போது ஈழநாடு அலுவலகமும் அதே கும்பலால் எரிக்கப்பட்டது. 1987 ஆம் ஆண்டில் இந்திய அமைதிப் படையினரால் தாக்கப்பட்டு பயன்படுத்த முடியாத அளவு சேமடைந்தது. 1988 பெப்ரவரியில் போராளிகளின் குண்டுத் தாக்குதலுக்கு இலக்கானது. ஒவ்வொரு தடவையும் சிறு இடைவெளியின் பின் மீண்டும் வெளிவந்தது. தொடர்ச்சியான பத்திரிகைச் செய்தித் தணிக்கைகள், அச்சுறுத்தல்கள், பொருளாதார நெருக்கடிகளை எதிர்கொண்ட நிலையில் 90களின் ஆரம்பத்தில் பத்திரிகை வெளிவருவது நிறுத்தப்பட்டது.

## ஆண்டு நிறைவு மலர்
ஈழநாட்டின் 25வது ஆண்டு நிறைவுமலர் 1984 பெப்ரவரி 11 இல் 56 பக்கங்களுடன் பத்திரிகையின் அளவில் வெளியிடப்பட்டது. இம்மலரில் பத்திரிகையின் வரலாறு, பத்திரிகையாளர்களின் அனுபவக் கட்டுரைகள், மற்றும் பல கட்டுரைகள் வெளியிடப்பட்டன.

## மேற்கோள்கள்

பகுப்பு:யாழ்ப்பாணத்தில் ஊடகங்கள்
பகுப்பு:இலங்கைத் தமிழ் நாளிதழ்கள்
பகுப்பு:ஈழத்துப் பத்திரிகைகள்
கிழக்கு தாம்பரம்

**கிழக்கு தாம்பரம்** (**East Tambaram**) சென்னைக்கு அருகமைந்த செங்கல்பட்டு மாவட்டம், தாம்பரம் வட்டத்தில் அமைந்த தாம்பரம் கிழக்குப் பகுதியில் அமைந்துள்ளது. கிழக்கு தாம்பரத்தில் மாதம்பாக்கம் செம்பாக்கம் மற்றும் சேலையூர்  பகுதிகள் உள்ளது. கிழக்கு தாம்பரத்தில் தாம்பரம் தொடருந்து நிலையம் மற்றும் சென்னை கிறித்துவக் கல்லூரி செயல்படுகிறது. இப்பகுதியில் கம்பர் தெரு, வியாசர் தெரு, பரத்துவாஜர் தெரு, காளமேகம் தெரு, மணிமேகலை தெரு, திருவள்ளுவர் தெரு, நம்மாழ்வார் தெரு, குலசேகர ஆழ்வார் தெரு, திருமங்கை ஆழ்வார் தெரு, பெரியாழ்வார் தெரு மற்றும் ஆண்டாள் தெரு உள்ளது.

## மேற்கோள்கள்

பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
சேலையூர், தாம்பரம் வட்டம்

**சேலையூர்** (**Selaiyur**) தமிழ்நாட்டின் செங்கல்பட்டு மாவட்டம், தாம்பரம் வட்டத்தில் அமைந்த 20 வருவாய் கிராமங்களில் ஒன்றாகும்., சேலையூர் தாம்பரம்-வேளச்சேரி சாலையில் அமைந்துள்ளது.  இது சென்னை மாநகரத்தின் சுற்றுப் பகுதிகளில் ஒன்றாகும். இதன் அருகமைந்த பகுதிகள் சிட்லப்பாக்கம், செம்பாக்கம், மேடவாக்கம் மற்றும் தாம்பரம் ஆகும். அருகமைந்த தொடருந்து நிலையம் தாம்பரம் தொடருந்து நிலையம் ஆகும். சென்னை விமான நிலையம் 9 கி.மீ. தொலைவில் உள்ளது. கிழக்கு தாம்பரம் பேருந்து நிலையம் 3 கி.மீ. தொலைவில் உள்ளது. இவ்வூரில் சேலையூர் அமிர்தகடேசுவரர் கோயில் மற்றும் **சேலையூர் ஏரி** உள்ளது.

## மேற்கோள்கள்

பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
கே. ஒய். வெங்கடேசு

**கே. ஒய். வெங்கடேசு** (*K. Y. Venkatesh*) என்பவர் இந்தியாவின் கர்நாடகா மாநிலம் பெங்களூருவைச் சேர்ந்த இந்திய பாரா-தடகள வீரர் மற்றும் குண்டு எறிதல் வீரர் ஆவார். வெங்கடேசு 4 அடி 2 அங்குல உயரத்துடன் எலும்பு வளர்ச்சிக் குறை நோயால் பாதிக்கப்பட்டுள்ளார். இவர் 1999ஆம் ஆண்டு ஆத்திரேலியாவில் நடந்த குண்டு எறிதலில் இந்தியாவுக்காகத் தனது முதல் தங்கத்தை வென்றார். 1994இல், ஜெர்மனியின் பெர்லினில் நடந்த முதலாவது பன்னாட்டு பாராலிம்பிக் குழு (ஐபிசி) உலக தடகள  உலகபோட்டியில் இந்தியாவைப் பிரதிநிதித்துவப்படுத்தினார். இவரது திறமைகளை அங்கீகரிக்கும் வகையில் இந்திய அரசு, இவருக்கு 2021-ல் இந்தியாவின் குடிமக்களுக்கான நான்காவது உயரிய விருதான பத்மசிறீ விருதினை வழங்கியது.

வெங்கடேசு லிம்கா சாதனைகள் புத்தகத்திலும்இடம் பெற்றுள்ளார். 2005-ல் நான்காவது உலக குள்ளர் விளையாட்டுப் போட்டிகளில் பல்வேறு விளையாட்டு பிரிவுகளில் ஆறு பதக்கங்களை வென்று உலக சாதனை படைத்தார்.

வெங்கடேசு எல். ஜி.  உலக இறகுப்பந்தாட்டம் கோப்பை 2002-ல் வெள்ளிப் பதக்கத்தையும், 2004 திறந்த தடகள வாகையாளர் போட்டியில் குண்டு எறிதல், வட்டு எறிதல் மற்றும் ஈட்டி எறிதல் ஆகியவற்றில் 3 தங்கம் மற்றும் 2 வெள்ளிப் பதக்கங்களையும் வென்றார். 2004 சுவீடன் தடகள ஆட்டத்தில் ஒரு தங்கப் பதக்கம், இரண்டு வெள்ளிப் பதக்கங்கள் மற்றும் ஒரு வெண்கலப் பதக்கத்தையும் வென்றார்.

2006-ல் ஐரோப்பிய திறந்த வாகையாளர் மட்டைப்பந்து போட்டியில் தங்கப் பதக்கத்தையும், கால்பந்து மற்றும் கூடைப்பந்து போட்டிகளில் வெள்ளிப் பதக்கங்களையும், இறகுப்பந்தாட்டப் போட்டியில் வெண்கலப் பதக்கத்தையும் வென்றார். மாற்றுத்திறனாளிகளுக்கான கர்நாடக பாரா-இறகுப்ந்தாட்ட சங்கத்தின் செயலாளராகவும் பணியாற்றியுள்ளார்.

## சாதனைகள்
* 2012 எசுபானியத்தில் நடைபெற்ற பாரா-பூப்பந்தாட்டம் போட்டியில் வெண்கலப் பதக்கம் வென்றார்
* வட்டு எறிதலில் தங்கப் பதக்கம் மற்றும் ஈட்டி எறிதல், பூப்பந்தாட்டம் ஒற்றையர் மற்றும் 2009 உலக குள்ள விளையாட்டுப் போட்டிகளின் இரட்டையர் போட்டிகளில் வெண்கலப் பதக்கங்களை வென்றார்.
* 2008 ஆசிய பாராலிம்பிக் கோப்பையின் பூப்பந்தாட்ட ஒற்றையர் மற்றும் இரட்டையர் போட்டிகளில் வெண்கலம் மற்றும் தங்கப் பதக்கங்களை வென்றார்.
* மட்டைப்பந்து போட்டியில் தங்கப் பதக்கமும், கால்பந்து மற்றும் கூடைப்பந்து போட்டிகளில் வெள்ளிப் பதக்கமும், 2006 ஐரோப்பிய திறந்த வாகையாளர் பூப்பந்தாட்ட போட்டியில் வெண்கலப் பதக்கமும் வென்றார்.
* 2005 குள்ள ஒலிம்பிக்கில் வட்டு எறிதலில் தங்கப் பதக்கம் மற்றும் குண்டு எறிதல், கூடைப்பந்து மற்றும் பூப்பந்து போட்டிகளில் வெண்கலப் பதக்கம் வென்றார்.
* 2004 இசுரேல் திறந்த பூப்ப்பந்தாட்ட வாகையாளர் போட்டிகளில் வெள்ளிப் பதக்கம் வென்றார்
* 2004 தடகள போட்டிகளில் குண்டு எறிதல், வட்டு எறிதல் மற்றும் ஈட்டி எறிதல் ஆகியவற்றில் 3 தங்கம் மற்றும் 2 வெள்ளிப் பதக்கங்களை வென்றார்.
* 2004 சுவீடன் திறந்த தடகள போட்டியில் தங்கப் பதக்கம், 2 வெள்ளிப் பதக்கம் மற்றும் ஒரு வெண்கலப் பதக்கம் வென்றார்.
* 2002 எல்ஜி உலகக் கோப்பையின் பூப்பந்தாட்ட போட்டியில் இந்தியாவுக்காக வெள்ளிப் பதக்கம் வென்றார்
* 1999 தெற்கு குறுக்கு பல குறைபாடு வாகையாளர் போட்டியில் குண்டு எறிதல் போட்டியில் தங்கப் பதக்கம் வென்றார்.

## விருதுகள் மற்றும் அங்கீகாரம்
இந்திய அரசு இவருக்கு 2021ஆம் ஆண்டு இந்தியாவின் நான்காவது மிக உயர்ந்த குடிமக்களுக்கான விருதான பத்மசிறீ விருதை வழங்கியது.

## மேற்கோள்கள்

பகுப்பு:வாழும் மக்கள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:கர்நாடக நபர்கள்
2003 புல்வாமா படுகொலைகள்

**2003 புல்வாமா படுகொலைகள்** (*2003 Nadimarg massacre*)  இந்தியாவின் ஜம்மு காஷ்மீர் மாநிலம், புல்வாமா மாவட்டத்திலுள்ள் *நதிமார்க்* கிராமத்தில் நுழைந்து,  23 மார்ச் 2003  அன்று லஷ்கர்-ஏ-தொய்பா எனும் இசுலாமிய பயங்கரவாதிகள் 24 இந்துக்களை சுட்டுக் கொன்றனர்.

## பின்னணி
1990-ஆம் ஆண்டுகளில் இசுலாமிய பயங்கரவாதிகளின் தொடர்  தாக்குதல்கள் காரணமாக ஜம்மு காஷ்மீரின் மண்ணின் மைந்தர்களான 3 இலட்சம் முதல் 6 இலட்சம் வரையிலான இந்து சமய காஷ்மீர பண்டிதர்கள் காஷ்மீரை விட்டு வெளியேறி இந்தியால் உள்நாட்டில் அகதிகள் ஆக்கப்பட்டனர்.

## தாக்குதல்
லஷ்கர்-ஏ-தொய்பா பயங்கரவாதிகள் இராணுவத்தினர் போன்று உடை அணிந்து 23 மார்ச் 2003 அன்று இரவில் ஜம்மு காஷ்மீர் மாநிலத்தின் புல்வாமா மாவட்டத்தின் *நதிமார்க்* எனும் கிராமத்தில் நள்ளிரவில் நுழைந்து அங்கு வாழ்ந்த இந்து சமயத்தைச் சேர்ந்தவர்களை வீடுகளிலிருந்து இழுத்து வெளியேற்றி  துப்பாக்கிச் சூடுகள் நடத்தினர்.பயங்கரவாதிகளின் துப்பாக்கிச் சூட்டில் 2 குழந்தைகள், 11 பெண்கள் உட்பட மொத்தம் 24 இந்துக்கள் கொல்லப்பட்டனர்.

## மேற்கோள்கள்

## மேலும் படிக்க
* Pravin Swami, The Nadimarg outrage, Frontline, 25 April 2003.
* Safwat Zargar, The death of a Pakistani militant near LoC leaves lingering questions about a massacre in Kashmir, Scroll.in, 2 November 2021.

## வெளி இணைப்புகள்
* Photographs of the Tragedy
* 24 Pandits killed in Kashmir, ரெடிப்.காம், 24 March 2003. 
*Short video on Nadimarg Massacre
*Photographs of the Tragedy
 
பகுப்பு:ஜம்மு காஷ்மீர்
பகுப்பு:புல்வாமா மாவட்டம்
பகுப்பு:2003 நிகழ்வுகள்
பகுப்பு:இந்தியாவில் இஸ்லாமிய பயங்கரவாதம்
பகுப்பு:இந்தியாவில் தீவிரவாதத் தாக்குதல்கள்
க. முத்துசாமி வல்லத்தரசு

**க. முத்துசாமி. வல்லத்தரசு** (*K. M. Vallatharasu* 12, சூன், 1901- 30, சூலை, ?) என்பவர் தமிழ்நாட்டின், புதுக்கோட்டையைச் சேர்ந்த இந்திய வழக்கறிஞரும், அரசியல்வாதியும், நாடாளுமன்ற உறுப்பினரும் ஆவார்.

## தொடக்க வாழ்க்கை
புதுக்கோட்டை மாவட்டத்தினைச் சார்ந்த இவர் புதுக்கோட்டை மாமன்னர் கல்லூரி, திருச்சிராப்பள்ளி புனித சூசையப்பர் கல்லூரி, திருவனந்தபுரம் அரசு சட்டக் கல்லூரி முதலியவற்றில் கல்லூரிக் கல்வியினை கற்று வழக்கறிஞராக ஆனார்.

## அரசியல் ஈடுபாடு
அரசியலில் ஈடுபாடு கொண்டவராக வல்லத்தரசு இருந்தார். சீர்திருத்தவாதியான இவர் காதல், சாதிமறுப்பு, பெண்களின் மறுமணம், வைதீக சடங்குகள் அற்ற திருமணங்கள் முன்னின்று நடத்தினார்.   1933 இல் ம. சிங்காரவேலர், ஈ. வெ. இராமசாமி, ப. ஜீவானந்தம் ஆகியோருடன் இணைந்து *ஈரோடு சமதர்மத் தட்டத்தை* இவர் உருவாக்கினார். பெரியாருடன் ஏற்பட்ட கருத்து வேறுபாட்டால் திருத்துறைப்பூண்டி சுயமரியாதை தாநாட்டிலிருந்து  வெளியேறி பின்னர் மன்னார் குடியில் ஜீவாவுடன் இணைந்து *சுயமரியாதை சமதர்ம கட்சி*யைத் துவக்கினார்.  சிறையில் இருந்தபோது மூலதனம் நூலின் சாரத்தை தமிழில் முதன்முதலில் மொழிபெயர்த்தார்.  இவர் இந்திய விடுதலைப் போராட்டத்தில் ஈடுபாடு கொண்டவராக இருந்தார். 1942 இல் வெள்ளையனே வெளியேறு இயக்கத்தின்போது மக்களுடன் இணைந்து இராமநாதபுரம்-திருமயம் சிறையை தகர்த்து சின்ன அண்ணாமலையை விடுவித்தார். இதற்காக தஞ்சாவூர் வேலூர் சிறைகளில் இரண்டரை ஆண்டுகள் அடைக்கப்பட்டார். இந்திய விடுதலைக்குப் பிறகு புதுக்கோட்டை சமஸ்தானம் இந்தியாவுடன் இணைய வலியுறுத்தினார். இந்திய விடுதலைக்குப் பிறகு நடந்த முதல் மக்களவைத் தேர்தலில் இவருக்கு போட்டியிட காங்கிரசு கட்சியில் இடம் கொடுக்கப்படாததால் பிரஜா சோசலிச கட்சியின் சார்பில் குடிசைவீடு சின்னத்தில் போட்டியிட்டு வெற்றிபெற்றார். புதுக்கோட்டையை தனி மாவட்டமாக்கவேண்டும் என்று நாடாளுமன்றத்தில் வலியுறுத்தினார். மொழிவழி மாநிலங்களின் பிரிப்பு நடந்தபோது சென்னை மாநிலத்துக்கு தமிழ்நாடு என்ற பெயரை சூட்டவேண்டும் என்று நாடாளுமன்றத்தில் குரல் எழுப்பினார்.

நேருவின் பெருந்தொழில் கொள்கைக்கு எதிராக காந்தி, ஜே. சி. குமரப்பா ஆகியோரின் பொருளாதாரக் கொள்கையை வலியுறுத்துபவரவாக இருந்தார்.

## குடும்பம்
இவரின் மகன்களுக்கு கோவிந்தம்மாள், வீராயி எனப் பெண்பாற் பெயர்களை இட்டார். இவர்களுள் வீராயி, "நாவலர்" ந. மு. வேங்கடசாமி நாட்டாரின் பேர்த்தியைத் திருமணம் செய்தார். இச்செய்தியை திராவிட இயக்க எழுத்தாளர் க. திருநாவுக்கரசு பதிவுசெய்துள்ளார்.

## வகித்த பதவிகள்
* புதுக்கோட்டை சமஸ்தான காங்கிரசு, புதுக்கோட்டை நகர காங்கிரசு கமிட்டி என இரண்டுக்கும் ஒரே நேரதில் தலைவராக இருந்தார்.
* புதுக்கோட்டை சட்டமன்றத்துக்கு குன்றாண்டார்கோவில், திருமயம் ஆகிய தொகுதிகளில் இருந்து மூன்றுமுறை தேர்ந்தெடுக்கப்பட்டார்.
* 1951ஆம் ஆண்டு முதல் புதுக்கோட்டை நாடாளுமன்றத் தொகுதி மக்களவை உறுப்பினராகவும் இருந்துள்ளார்.

## மேற்கோள்கள்

பகுப்பு:நாடாளுமன்ற தமிழ்நாட்டு உறுப்பினர்கள்
பகுப்பு:புதுக்கோட்டை மாவட்ட மக்கள்
பகுப்பு:1901 பிறப்புகள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
ஓல்கா குரிலென்கோ

**ஓல்கா கான்ஸ்டான்டினோவ்னா குரிலென்கோ** () (பிறப்பு: 14 நவம்பர் 1979) என்பவர் உக்ரேனிய - பிரான்சு நாட்டு நடிகை மற்றும் வடிவழகி ஆவார். இவர் தனது 13 வயதில் வடிவழகியாக அறிமுகமானார், அதைத் தொடர்ந்து தனது 16 வயதில் வடிவழகி தொழிலைத் தொடர பிரான்சு நாட்டிற்கு சென்றார், மற்றும் 2005 இல் தனது நடிப்பு வாழ்க்கையைத் தொடங்கினார்.

இவர் நடிப்பில் 2007 ஆம் ஆண்டு வெளியான ஹிட்மேன் என்ற படத்தில் நிகா போரோனினாவாக நடித்ததற்காக அவர் ஒரு நடிகையாக வெற்றியைக் கண்டார். பின்னர் ஜேம்ஸ் பாண்ட் திரைப்பட வரிசையில் 2008 ஆம் ஆண்டு வெளியான குவாண்டம் ஆஃப் சோலஸ் என்ற படத்திலும் டு தி ஒண்டெர் (2012), ஒபிலிவின் (2013), மொமெண்ட்டும் (2015), த ரூம் (2019) மற்றும் 2021 ஆம் ஆண்டு வெளியான மார்வெல் திரைப் பிரபஞ்சத் திரைப்படமான பிளாக் விடோவ் போன்ற பல திரைப்படங்களில் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:பிரான்சியத் திரைப்பட நடிகைகள்
பகுப்பு:பிரான்சிய தொலைக்காட்சி நடிகைகள்
பகுப்பு:உக்ரேனிய திரைப்பட நடிகைகள்
பகுப்பு:மீநாயகன் திரைப்பட நடிகர்கள்
2006 வாரணாசி குண்டுவெடிப்புகள்

7 மார்ச் 2006 அன்று இந்தியாவின் உத்தரப் பிரதேசம் மாநிலத்தில் உள்ள இந்துக்களின் புனித தலமான வாரணாசியில் உள்ள  அனுமார் கோயில் மற்றும் வாரணாசி கண்டோன்மெண்ட் இரயில் நிலையத்தில் பாகிஸ்தானிலிருந்து செயல்படும் லஷ்கர்-ஏ-தொய்பா பயங்கரவாத இயக்கத்தினர் நடத்திய தொடர் குண்டு வெடிப்புகளில் 28 இந்துக்கள் உயிரிழந்தனர் மற்றும் 101 பேர் படுகாயம் அடைந்தனர்.
இந்த குண்டு வெடிப்புகளுக்கு லஷ்கர்-ஏ-தொய்பா பொறுப்பு ஏற்றது.

## வழக்கும் தண்டனையும்
வாரணாசி தொடர் குண்டு வெடிப்புகளை விசாரித்த காவல் துறை,  லஷ்கர்-ஏ-தொய்பா இயக்கத்தின் வங்காளதேசம் நாட்டின் *வலியுல்லா கானை* பிராயக்ராஜில் வைத்து கைது செய்து காசியாபாத்  சிறப்பு  நீதிமன்றத்தில் வழக்கு தொடுத்தனர். 7 சூன் 2022 அன்று நீதிமன்றம் வலியுல்லா கானுக்கு பல்வேறு குற்றப் பிரிவுகளில்  மரண தண்டனை மற்றும் ஆயுள் தண்டனை விதித்து தீர்ப்பு வழங்கியது.

## மேற்கோள்கள்

பகுப்பு:வாரணாசி மாவட்டம்
பகுப்பு:2006 நிகழ்வுகள்
பகுப்பு:இந்தியாவில் இஸ்லாமிய பயங்கரவாதம்
பகுப்பு:இந்தியாவில் தீவிரவாதத் தாக்குதல்கள்
பகுப்பு:உத்திரப்பிரதேச வரலாறு (1947- தற்போதுவரை)
வை. முத்துராஜா

**வை. முத்துராஜா** (*V. Muthuraja*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். புதுக்கோட்டையினைச் சார்ந்த முத்துராஜா மருத்துவர் ஆவார். இவர் சேலம் விநாயக மிசன் மருத்துவக் கல்லூரியில் 2001ஆம் ஆண்டு மருத்துவப் பட்டம் பெற்றார். இவர் 2021ஆம் ஆண்டு மே மாதம் நடைபெற்ற தமிழ்நாடு சட்டப் பேரவைத் தேர்தலில் திராவிட முன்னேற்றக் கழகத்தின் (திமுக) வேட்பாளராகப் புதுக்கோட்டை மாவட்டம் புதுக்கோட்டை தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

## போட்டியிட்டத் தேர்தல்

## மேற்கோள்கள்

பகுப்பு:புதுக்கோட்டை மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
வேகினுலசு

***வேகினுலசு*** (*Vaginulus*) என்பது தரையில் வாழும், காற்றினைச் சுவாசிக்கும், ஓடில்லா நத்தை, நுரையீரல் உடைய வயிற்றுக்காலி பேரினம் ஆகும். இந்த மெல்லுடலிகள் வெரோனிசெலிடே குடும்பத்தினைச் சார்ந்தவையாகும். 

## சிற்றினங்கள்
*வேகினுலசு* பேரினத்தில் உள்ள சிற்றினங்கள் பின்வருமாறு:

* *வேகினுலசு* *புர்கெரி* (சிம்ரோத், 1914)  
* *வேகினுலசு* *ரோடெரி <small>சென்சிசு</small>* சுமித், 1876
* *வேகினுலசு* *சுலோனி* (குவியர், 1817)
* *வேகினுலசு* *டவுனைசி* (பெருசாக், 1821)

வேறுபெயர்கள்:

* *வேகினுலசு ஆக்சிடென்ட்டாலிசு* (கைல்டிங், 1825) என்பதின் வேறுபெயர் *திப்லோசோலெனோடெசு ஆக்சிடென்ட்டாலிசு*
* *வேகினுலசு சினென்சிசு* ஹூயுட், 1882 என்பது *இரத்யூசியா லியோனியா*வின் வேறுபெயர் ஹூயுட், 1882 
* *வேகினுலசு சுடுக்சுபெர்கி* வெஸ்டர்லண்ட், 1883 *ஓன்சிசு இசுடக்சுபெர்கி*யின் வேறுபெயர் (வெசுடர்லண்ட், 1883)

## மேற்கோள்கள்

 

பகுப்பு:முதுகெலும்பிலிகள்
பகுப்பு:மெல்லுடலிகள்
ரேகட அள்ளி

**ரேகட அள்ளி** (*Regadahalli*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 635 301. இது ரேகடஅள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பாப்பிரெட்டிப்பட்டியில் இருந்து 15 கிலோமீட்டர் தொலைவிலும் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 972 வீடுகளும் 3,916 மக்களும் வாழ்கின்றனா். இதில் 1,992 ஆண்களும்,  1,924 பெண்களும் ஆவா்.

## ஊரில் உள்ள கோயில்கள்
* ரேகடஹள்ளி மாரியம்மன் கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
பிரீத்தி சுதன்

**பிரீத்தி சுதன்**  (**Preeti Sudan)** ஓர் இந்திய ஆட்சிப்பணி அதிகாரியாவார். 2017 ஆம் ஆண்டு அக்டோபர் மாதம் முதல் 2020 ஆம் ஆண்டு சூலை மாதம் வரை இந்திய சுகாதார செயலாளராகப்  பணியாற்றி ஆட்சியதிகாரத்திலிருந்து ஓய்வுபெற்றார். கோவிட்-19 தொற்றுநோய் காலத்தில் இவர் முக்கிய மூலோபாயவாதியாக இருந்துள்ளார்.

## ஆரம்ப வாழ்க்கை மற்றும் கல்வி
இலண்டன் பொருளாதாரப் பள்ளியில்  பொருளாதாரம் மற்றும் சமூகக் கொள்கை மற்றும் திட்டமிடலில் சுதன் பட்டம் பெற்றுள்ளார். வாசிங்டனில் பொது நிதி நிர்வாகத்தில் பயிற்சி பெற்றார்.

## தொழில்
1983 ஆம் ஆண்டு ஆந்திர ஆட்சிப்பணி தொகுதி  அதிகாரியான சுதன் முன்னதாக உணவு மற்றும் பொது விநியோகத் துறை செயலாளராக இருந்தார். இதைத் தவிர, மத்திய மற்றும் மாநில அளவிலான பாதுகாப்பு அமைச்சகத்தின் இணைச் செயலாளராகவும், பேரிடர் மேலாண்மை  மற்றும் சுற்றுலா தொடர்பான பதவிகளிலும் இவர் பணியாற்றியுள்ளார். இந்தியாவின் கீழ்மட்டத்தில் உள்ள 40% ஏழைகள் மற்றும் பாதிக்கப்படக்கூடிய மக்களுக்கு இரண்டாம் நிலை மற்றும் மூன்றாம் நிலைகளில் இலவச சுகாதார பாதுகாப்பு வழங்குவதை நோக்கமாகக் கொண்ட இந்திய அரசாங்கத்தின் தேசிய சுகாதாரக் கொள்கையின் திட்டமான ஆயுசுமான் பாரத் யோசனாவின் திட்டமிடல் மற்றும் செயல்படுத்தலில் சுதன் ஒரு முக்கிய செயல்பாட்டாளராக இருந்துள்ளார். உலக வங்கியில் ஓர் ஆலோசகராகவும் பணியாற்றியுள்ளார்.

சுதன் 2020 ஆம் ஆண்டு முதல் தொற்றுநோய்க்கான தயார்நிலை மற்றும் பதிலளிப்புக்கான சுயாதீன குழுவின் உறுப்பினராகச் செயல்பட்டு வருகிறார். இக்குழு உலக சுகாதார அமைப்பும்  பிற நாடுகளும் கோவிட் -19 தொற்றுநோயை எவ்வாறு கையாண்டன என்பதை ஆராயும் ஒரு சுயாதீன குழுவாகும்.  எலன் இயான்சன் சர்லீஃப்பும் எலன் கிளார்க்கும் இவருடன் இணை தலைவர்களாக செயல்பட்டு வருகின்றனர்.

## மற்ற நடவடிக்கைகள்

* பிறந்த மற்றும் குழந்தை ஆரோக்கியத்திற்கான கூட்டு  குழு உறுப்பினர் 

## மேற்கோள்கள்


பகுப்பு:வாழும் மக்கள்
பகுப்பு:இந்திய ஆட்சிப் பணி அலுவலர்கள்
சிக்கம்பட்டி

**சிக்கம்பட்டி** (*Sikkampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 635 305. இது  கோபிசெட்டிப்பாளையம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாப்பிரெட்டிப்பட்டியில் இருந்து 26 கிலோமீட்டர் தொலைவிலும் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 55 வீடுகளும் 182 மக்களும் வாழ்கின்றனா். இதில் 91 ஆண்களும், 91 பெண்களும் ஆவா்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
பான்புல்மோனாட்டா

**பான்புல்மோனாட்டா** *(Panpulmonata)* என்பது மெல்லுடலின் வகைப்பாட்டு உயிரினக் கிளை ஆகும். இதில் நத்தைகள் மற்றும் ஓடில்லா நத்தைகள் ஹெட்டிரோபிராங்கியாவின் யூதைநியூரா கிளை அடங்கியுள்ளது.

பான்புல்மோனாட்டா என்பதை ஒரு உயிரினக்கிளையாக ஜார்கர் 2010 அக்டோபரில் தோற்றுவித்தார்.

"புல்மோனாட்டா" என்ற பழைய பெயர் "காற்றினைச் சுவாசிக்கும்" வயிற்றுக்காலி குழுவைக் குறிக்கிறது. இந்த பொருள் நிச்சயமாக பான்புல்மோனாட்டு இனக்குழுக்களுக்கான அகோசிலிடியா, சாகோகுளோசா மற்றும் பிரமிலோயிடேக்கு பொருந்தாது. மேலும் பாரம்பரிய நுரையீரல் உடைய சைப்னாரியோடியே மற்றும் கைக்ரோபிலா காற்று நிரப்பப்பட்ட நுரையீரல் குறைபாடு உடையதாக உள்ளன. இருப்பினும், பான்புல்மோனாட்டா என்ற சொல் ஜார்கர் மற்றும் பலரால் 2010-ல் தேர்ந்தெடுத்தது. பான்புல்மோனாட்டா பின்வரும் வகைப்பாட்டுக் கிளைகளைக் கொண்டுள்ளது:

* சிபோனாரியோடேயா
* சகோக்ளோசா
* கிளாசிடர்போய்டியா
* ஆம்பிபோலாய்டியா
* பைரமிடெல்லோடியா
* ஹைக்ரோபிலா
* அகோசிடையாசியா (அகோசிடியா)
* யூபுல்மோனாடா: இசுடைலோமட்டோபோரா, சிசுடெலோமட்டோபோரா, எலோபியோடியா, டினினோயிடே, திரிமசுகுளோயிடியே.

## கிளை வரைபடம்
இந்த கிளை வரைபடம், ஜார்கர் மற்றும் பலர் முன்மொழிந்தபடி, கெட்டோரோபிரான்சியாவில் உள்ள இன உறவுகளைக் காட்டுகிறது:

## மேற்கோள்கள்

 

பகுப்பு:மெல்லுடலிகள்
சீசியம் ஓசோனைடு

**சீசியம் ஓசோனைடு** (*Caesium ozonide*) என்பது சீசியத்தின் ஆக்சிசன்  மிகுதி சேர்மமாகும்.CsO 3 என்ற மூலக்கூற்று வாய்ப்பாட்டால் இது விவரிக்கப்படுகிறது.  ஓசோனைடு  என வகைப்படுத்தப்படும் இச்சேர்மத்தில் ஓசோனைடு  எதிர்மின் அயனியும் (O 3 - ) சீசியம் நேர்மின் அயனியும்  உள்ளன. சீசியம் சூப்பர் ஆக்சைடுடன் ஓசோனை வினைபுரியச் செய்வதன்  மூலம் இதை உருவாக்கலாம்:

:CsO2 + O3 -> CsO3 + O2

இந்த சேர்மமானது காற்றில் உள்ள எந்த தண்ணீருடனும் வினை புரிந்து சீசியம் ஐதராக்சைடை உருவாக்குகிறது.

:2 CsO3 + H2O -> 2CsOH + 5/2O2

70 முதல் 100  பாகை செல்சியசு வெப்பநிலை வரை சூடுபடுத்தினால்&nbsp; சீசியம் ஓசோனைடு சீசியம் சூப்பர் ஆக்சைடாக  (CsO 2 ) விரைவில் சிதைவடையும். உண்மையில் இச்சேர்மம் சீசியம் சூப்பர் ஆக்சைடாக சிதைந்து மேலும் அறை வெப்பநிலையில் மெதுவாக சிதைகிறது. ஆனால் -20 பாகை செல்சியசு வெப்பநிலையில் சேமிக்கப்பட்டால் பல மாதங்கள் அப்படியே இருக்கும்.

சுமார் 8 பாகை செல்சியசு வெப்பநிலையில்  சீசியம் குளோரைடு படிக அமைப்பு வகையைச் சேர்ந்தது.  குளோரைடு அயனிக்கு பதிலாக இங்கு ஓசோனைடு அயனி உள்ளது. குறைந்த வெப்பநிலையில், இப் படிக அமைப்பு P2/c இடக்குழுவைக் கொண்ட ருபிடியம் ஓசோனைடு (RbO 3 ) கட்டமைப்பு போன்ற ஒரு கட்டமைப்பிற்கு மாறுகிறது.

## மேற்கோள்கள்

பகுப்பு:ஓசோனைடுகள்
பகுப்பு:சீசியம் சேர்மங்கள்
அருவி (தொலைக்காட்சித் தொடர்)

**அருவி** என்பது  சன் தொலைக்காட்சியில் அக்டோபர் 18, 2021 ஆம் ஆண்டு முதல் 11 மே 2024 வரை திங்கள் முதல் சனிக்கிழமை பிற்பகல் 2 மணிக்கு ஒளிபரப்பாகும் ஒரு குப்பை தொலைக்காட்சி நாடகத் தொடர் ஆகும். இது கன்னட மொழித் தொடரான 'கஸ்தூரி நிவாசா' என்ற தொடரின் கதைக்கருவை மையமாக வைத்து மறு ஆக்கம் செய்யப்பட்ட தொடர் ஆகும்.

இந்த தொடரை சன் என்டர்டெயின்மெண்ட் மற்றும் ஸாக் ஸ்டூடியோஸ் போன்ற நிறுவனங்கள் இணைந்து தயாரிக்க, ஜோவிதா லிவிங்ஸ்டன், கார்த்திக் வாசு, அம்பிகா, ஈஸ்வர் ரகுநாதன், இலாவண்யா, கிருத்திகா லட்டு போன்ற பலர் நடிக்கின்றனர்.

## மேற்கோள்கள்

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:கன்னடத்தில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
பகுப்பு:தமிழ்த் தொலைக்காட்சி நிகழ்ச்சிகள்
வாலிகண்டபுரம்

**வாலிகண்டபுரம்**, தமிழ்நாட்டின் பெரம்பலூர் மாவட்டம், வேப்பந்தட்டை வட்டம், வேப்பந்தட்டை ஊராட்சி ஒன்றியம், வாலிகண்டபுரம் ஊராட்சியில் அமைந்த சிற்றூர் ஆகும். இவ்வூரில் கோனேரி ஆறு பாய்கிறது. இவ்வூரில் வாலீஸ்வரர் கோயில், திரௌபதியம்மன் கோயில் மற்றும் பெரியக்கா கோயில்கள் உள்ளது. இவ்வூர் பெரம்பலூர் சட்டமன்றத் தொகுதிக்கும், பெரம்பலூர் மக்களவைத் தொகுதிக்கும் உட்பட்டது.

## கோயில்கள்
* வாலிகண்டபுரம் வாலீசுவரர் கோயில்
* வாலிகண்டபுரம் திரௌபதியம்மன் கோயில்
* வாலிகண்டபுரம் பெரியக்கா கோயில்

## மேற்கோள்கள்

பகுப்பு:பெரம்பலூர் மாவட்டத்திலுள்ள கிராமங்கள்
ரே வின்ஸ்டோன்

**ரேமண்ட் ஆண்ட்ரூ வின்ஸ்டோன்** () (பிறப்பு: 19 பெப்ரவரி 1957) என்பவர் இங்கிலாந்து நாட்டு நடிகர் ஆவார். இவர் மார்ட்டின் ஸ்கோர்செசி மற்றும் ஸ்டீவன் ஸ்பில்பேர்க் உட்பட பல முக்கிய இயக்குனர்களுடன் பணிபுரிந்து தனது சிறந்த நடிப்புத் திறம் மூலம் மிகவும் பிரபலமானவர்.

இவர் 1976 ஆம் ஆண்டு முதல் லண்டன் பேவுல்ஃப் (2007), பவுல்வர்டு (2010), ஹியூகோ (2011), நோவா (2014), பாயிண்ட் பிரேக் (2015), பிளாக் விடோவ் (2021) போன்ற பல திரைப்படங்களில் வெவ்வேறு கதாபாத்திரைகளில் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:பிரித்தானிய திரைப்பட நடிகர்கள்
பகுப்பு:பிரித்தானிய தொலைக்காட்சி நடிகர்கள்‎
பகுப்பு:பிரித்தானிய குரல் நடிகர்கள்‎
பகுப்பு:நிகழ்பட விளையாட்டு நடிகர்கள்
பகுப்பு:மீநாயகன் திரைப்பட நடிகர்கள்